Hans Kristian Hogsnes

Hans Kristian Hogsnes (født 17. oktober 1954 i Tønsberg, død 30. desember 2010 i Tønsberg) var en norsk pressemann og politiker (H).

Han var elev ved Tønsberg gymnas 1970–1973 og Rønningen folkehøgskole 1973–1974. Hogsnes var journalist i Tønsbergs Blad 1975–1981, journalist i Høyres Pressebyrå i 1981, redaktør i Høyres Avis 1981–1984 samt nattredaktør og vaktsjef i Tønsbergs Blad 1984–1995. Deretter var han politiker på heltid.

Hogsnes entret politikken som tillitsvalgt i Unge Høyre i ung alder. Han var medlem av Sem kommunestyre 1976–1987 (varaordfører 1985–1987), formann i Sem skolestyre 1984–1987, leder i Vestfold Høyre 1985–1991, medlem av Tønsberg kommunestyre 1988–2001 (ordfører 1995–2001), medlem av Vestfold fylkesting 1992–1995, styreleder i Kommunenes Sentralforbunds avdeling i Vestfold 1999–2001 og innvalgt på Stortinget fra Vestfold 2001–2005. Etter tiden som stortingsrepresentant fungerte han som spesialrådgiver for kommunalpolitikk i Høyres Hovedorganisasjon. Ved siden av politikken engasjerte han seg i blant annet kirken og avholdssaken.

Han døde etter lengre tids kreftsykdom i 2010, 56 år gammel.

Stortingskomiteer 
 2001–2005 2. nestleder i Kommunalkomiteen

Referanser

Eksterne lenker 
 

Stortingsrepresentanter fra Høyre
Stortingsrepresentanter for Vestfold
Stortingsrepresentanter 2001–2005
Norske redaktører
Journalister i norske lokalaviser
Norske journalister
Personer fra Tønsberg kommune
Ordførere i Tønsberg
Høyre-ordførere i Vestfold